اسلامک سوسائٹی آف بالٹیمور

اسلامک سوسائٹی آف بالٹیمور ریاستہائے متحدہ امریکا کی ریاست میری لینڈ کے شہر بالٹیمور (کاؤنٹی) میں واقع ایک بڑا اور متحرک اسلامی مرکز ہے۔ یہ ادارہ میری لینڈ کی سب سے بڑی مسلم تنظیموں میں سے ایک ہے جو ایک مسجد، اسکول اور کمیونٹی سینٹر پر مشتمل ہے۔ یہ اسلامک سینٹر آف بوسٹن سے مختلف ہے مگر اس کا مخف بھی آئی ایس بی ہے۔ تاریخ اور قیام اسلامک سوسائٹی آف بالٹیمور کا قیام 1969ء میں عمل میں آیا۔ اس کی بنیاد چند مقامی مسلم خاندانوں نے رکھی جو ایک کرائے کے مکان میں جمع ہو کر عبادت کیا کرتے تھے۔ 1980ء کی دہائی میں سوسائٹی نے موجودہ جگہ حاصل کی اور وہاں ایک باقاعدہ مسجد اور اسلامی مرکز کی تعمیر شروع کی جو وقت کے ساتھ ساتھ وسیع ہوتا گیا۔ خدمات اور شعبہ جات اسلامک سوسائٹی آف بالٹیمور کے مسلمانوں کی سماجی اور تعلیمی ضروریات کے لیے مختلف شعبہ جات چلا رہا ہے۔ الرحمہ اسکول: یہ سوسائٹی کے ماتحت چلنے والا ایک مکمل تعلیمی ادارہ ہے جہاں پری اسکول سے لے کر ہائی اسکول تک عصری اور اسلامی تعلیم دی جاتی ہے۔ قرآن اکیڈمی: حفظِ قرآن اور تجوید کی تعلیم کے لیے ایک خصوصی شعبہ قائم ہے جہاں سیکڑوں طلبہ زیرِ تعلیم ہیں۔ فلاحی کلینک: یہاں کم آمدنی والے افراد کے لیے ایک فری ہیلتھ کلینک موجود ہے جو بلا تفریق رنگ و نسل طبی سہولیات فراہم کرتا ہے۔ صدر باراک اوباما کا دورہ اس مسجد کو اس وقت عالمی شہرت ملی جب 3 فروری 2016ء کو اس وقت کے امریکی صدر باراک اوباما نے یہاں کا دورہ کیا۔ یہ ان کا کسی بھی امریکی مسجد کا پہلا سرکاری دورہ تھا۔ اپنے خطاب میں انھوں نے امریکی مسلمانوں کے ملک کی تعمیر و ترقی میں کردار کو سراہا اور اسلامو فوبیا کے خلاف آواز اٹھائی۔ سماجی اہمیت اسلامک سوسائی آف بالٹیمور میں بین المذاہب ہم آہنگی کے فروغ کے لیے بہت فعال ہے۔ یہاں ہر سال اوپن ہاؤس (کھلی کچہری کی طرز پر) منعقد کیا جاتا ہے جس میں پڑوسیوں اور دیگر مذاہب کے پیروکاروں کو مدعو کیا جاتا ہے۔ اس کے علاوہ یہ مرکز مقامی پولیس اور انتظامیہ کے ساتھ مل کر سماجی برائیوں کے خاتمے اور نوجوانوں کی تربیت کے لیے بھی کام کرتا ہے۔ 2018 سے 2020 کے دوران، الرحمان کمیونٹی کی 10 کلاسیں عارضی طور پر ٹریلرز (عارضی کمروں) میں لگائی جا رہی تھیں۔ اب ان ٹریلرز کو ہٹا دیا گیا ہے اور ان کی جگہ ایک نئی لائبریری، نماز کے لیے وسیع جگہ اور الرحمان قرآن اکیڈمی تعمیر کر دی گئی ہے۔ اس نئی توسیع کو مرکزی عمارت کے بالکل قریب بنایا گیا ہے تاکہ جگہ کھلی اور آرام دہ ہو سکے۔ حوالہ جات